ຣັດເຊຍ ຖືກກົດດັນ ຈາກນາໆຊາດ ເພື່ອຊ່ອຍໃຫ້ ຄະນະ ສືບສວນ ເຂົ້າໄປ ບ່ອນທີ່ເຮືອບິນຕົກ (ສະໄລດ໌/ວີດີໂອ)
ມີການກົດດັນເພີ້ມຂຶ້ນ ຕໍ່ຣັດເຊຍ ເພື່ອຊ່ອຍໃຫ້ ຄະນະສືບສວນ ຂອງນາໆຊາດ ໄດ້ເຂົ້າໄປ ໃນບໍລິເວນ ທີ່ເຮືອບິນຖືກຍິງຕົກ ໂດຍປາດສະຈາກ ຂໍ້ຈຳກັດໃດໆທັງສິ້ນ.
ຫລາຍໆມື້ ຫລັງຈາກເຮືອບິນໂດຍສານຂອງມາເລເຊຍ ໄດ້ຖືກ ຍິງຕົກໃນເຂດທີ່ພວກກະບົດຄວບຄຸມ ຢູ່ໃນພາກຕາເວັນອອກ ຂອງຢູເຄຣນ ບໍລິເວນທີ່ເຮືອບິນດັ່ງກ່າວຕົກຍັງຢູ່ພາຍໃຕ້ການ ຄວບຄຸມຂອງພວກກະບົດທີ່ນິຍົມຣັດເຊຍ ຊຶ່ງພາໃຫ້ ມີການສົງ ໄສກັນວ່າ ພວກເຂົາພວມຫາທາງທຳລາຍຫຼັກຖານເພື່ອປົກປິດ ການພົວພັນຂອງຕົນ ຜູ້ສື່ຂ່າວວີໂອເອ Zlatica Hoke ລາຍ ງານວ່າ ມີການກົດດັນເພີ້ມຂຶ້ນຕໍ່ຣັດເຊຍ ເພື່ອຊ່ອຍໃຫ້ຄະນະ ສືບສວນຂອງນາໆຊາດ ໄດ້ເຂົ້າໄປໃນບໍລິເວນ ທີ່ເຮືອບິນຖືກ ຍິງຕົກ ໂດຍປາດສະຈາກຂໍ້ຈຳກັດໃດໆ ດັ່ງໄພສານມີລາຍລະ ອຽດ ມາສະເໜີທ່ານ ໃນອັນດັບຕໍ່ໄປ ຂະບວນລົດໄຟ ພ້ອມດ້ວຍຊາກສົບຂອງຜູ້ໂດຍສານທີ່ໃສ່ຕູ້ເຢັນ ເກືອບ 300 ຄົນ ໄດ້ເດີນທາງອອກຈາກເມືອງ Torez ທີ່ພວກກະ ບົດຄວບຄຸມ ໃນວັນຈັນມື້ກ່ອນນີ້ ແລະໄປຮອດເມືອງ Kharkiv ທີ່ລັດຖະບານຄວບຄຸມ ຢູ່ໃນ ພາກຕາເວັນອອກຂອງຢູເຄຣນໃນວັນອັງຄານວານນີ້ ຫລັງຈາກໄດ້ມີການຮ້ອງຂໍ ເປັນເວລາ ຫຼາຍໆມື້ ຈາກພວກເຈົ້າໜ້າທີ່ແລະສະມາຊິກໃນຄອບຄົວຂອງພວກເຄາະຮ້າຍ ໃຫ້ມອບສົບ ເຫຼົ່ານີ້ ໃຫ້ແກ່ພວກເຂົາເຈົ້າເພື່ອຈະໄດ້ນຳໄປຝັງ ຄະນະສືບສວນຂອງໂຮນລັງ ທີ່ໄດ້ຮັບອະ ນຸຍາດໃຫ້ເຂົ້າໄປໃນລົດໄຟກ່າວວ່າ ຊາກສົບເຫຼົ່ານີ້ໄດ້ຮັບການມ້ຽນມັດ ຢ່າງເໝາະສົມ ແຕ່ ພວກກະບົດທີ່ນິຍົມຣັດເຊຍ ຍັງສືບຕໍ່ຂັດຂວາງບໍ່ໃຫ້ຄະນະສືບສວນ ຂອງນາໆຊາດເຂົ້າໄປ ກວດກາເບິ່ງບ່ອນທີ່ເຮືອບິນຖືກຍິງຕົກຢ່າງເປັນອິດສະຫຼະ ໃນມື້ວັນຈັນຜ່ານມານີ້ ປະທານທິບໍດີສະຫະລັດ ທ່ານບາຣັກ ໂອບາມາ ໄດ້ສະເໜີແນະວ່າ ພວກກະບົດອາດຫາທາງທຳລາຍຫລັກຖານ ປະທານາທິບໍດີໂອບາມາ ເວົ້າວ່າ " ປະທານາທິບໍດີໂອບາມາ ໄດ້ປະນາມບົດບາດຂອງຣັດເຊຍ ໃນພາກຕາເວັນອອກຂອງຢູ ເຄຣນ ຊຶ່ງທ່ານໄດ້ໃຊ້ຄຳເວົ້າທີ່ແຮງສຸດເທົ່າທີ່ເຄີຍມີມາໂດຍຮຽກຮ້ອງໃຫ້ປະທານາທິບໍດີ Vladimir Putin ຕັດຄວາມສຳພັນກັບພວກແບ່ງແຍກດິນແດນຫລືຖ້າບໍ່ດັ່ງນັ້ນກໍຈະສ່ຽງ ຕໍ່ການຖືກໂດດດ່ຽວຈາກນາໆຊາດເພີ້ມຂຶ້ນ ທ່ານໂອບາມາເວົ້າວ່າ ໃນມື້ວັນຈັນຜ່ານມານີ້ ປະທານາທິບໍດີຣັດເຊຍ ກ່າວວ່າ ໂສກນາດຕະກຳດັ່ງກ່າວ ບໍ່ຄວນ ຖືກສວຍໃຊ້ເພື່ອຜົນປະໂຫຍດທາງການເມືອງ ປະທານາທິບໍດີ Putin ເວົ້າວ່າ ໃນມື້ວັນຈັນຜ່ານມານີ້ ພວກເຈົ້າໜ້າທີ່ທະຫານຂອງຣັດເຊຍໄດ້ທ້າທາຍຕໍ່ການກ່າວຫາທີ່ ວ່າ ພວກແບ່ງແຍກດິນແດນ ເປັນຜູ້ຮັບຜິດຊອບ ຕໍ່ການຍິງເຮືອບິນໂດຍສານມາເລເຊຍ ຕົກດ້ວຍຈະຫຼວດຂອງຣັດເຊຍໂດຍເວົ້າວ່າບໍ່ມີຮູບພາບໃດໆທາງດາວທຽມພິສູດໄດ້ ພວກ ເຂົາເຈົ້າໄດ້ຖິ້ມໂທດເລື່ອງດັ່ງກ່າວນີ້ ໃສ່ລັດຖະບານຢູເຄຣນ ນາຍພົນ Igor Mukushev ເວົ້າວ່າ ໃນຕອນແລງຂອງມື້ວັນຈັນຜ່ານມານີ້ສະພາຄວາມໝັ້ນຄົງຂອງອົງການສະຫະປະຊາຊາດ ໄດ້ລົງຄະແນນສຽງ ກ່ຽວກັບຮ່າງຍັດຕິຂອງອອສເຕຣເລຍທີ່ທວງໃຫ້ຄະນະສືບສວນຂອງ ນາໆຊາດ ມີສິດເຂົ້າໄປກວດກາເບິ່ງ ບ່ອນທີ່ເຮືອບິນຖືກຍິງຕົກ ແລະໃຫ້ມີການຢຸດຍິງໃນ ບໍລິເວນອ້ອມແອ້ມເຂດດັ່ງກ່າວ ລັດຖະມົນຕີການຕ່າງປະເທດອອສເຕຣເລຍ ທ່ານນາງ Julie Bishop ແມ່ນຮວມຢູ່ໃນບັນດາຜູ້ ທີ່ກ່າວໃຫ້ການສະໜັບສະໜຸນ ທ່ານນາງ Bishop ເວົ້າວ່າ ໃນຕອນເຊົ້າຂອງວັນອັງຄານວານນີ້ ພວກກະບົດທີ່ ນິຍົມຣັດເຊຍ ໃນພາກຕາເວັນອອກ ຂອງຢູເຄຣນໄດ້ມອບເຄື່ອງບັນທຶກຂໍ້ມູນ 2 ອັນ ຂອງເຮືອບິນໂດຍສານມາເລເຊຍທີ່ຕົກ ໃຫ້ແກ່ພວກນັກຊ່ຽວຊານຂອງມາເລເຊຍ